1. **Kennelnév kiváltás**

**A kennelnevet a tenyésztő – egyszer, s mindenkorra – választja.**

a./ Új kennelnév esetén a MEOE Törzskönyvezési vezetője köteles ellenőrizni, hogy ugyanaz, vagy hasonló hangzású név nem szerepel-e a nyilvántartásban. Ha kizáró ok nincs, a kennelnév kiadható, amelyről a tenyésztő igazolást kap.

b./ A kennelnév társas tulajdon is lehet.

c./ Ha a tenyésztő több fajtát is tenyészt, ez is csak egyazon kennelnév alatt történhet.

d./ A kennelnév át nem ruházható, csak öröklés tárgya lehet és azt az örököst illeti meg, aki a tenyésztést folytatja.

e, Amennyiben a Magyarországon regisztrált, de a korábbi FCI szabályok alapján az FCI rendszerében levédésre nem került kennel néven 5 éven keresztül nem történik alomregisztráció, úgy a kennel név megszűnik.

f./ A nemzetközi védettséget az Egyesületen keresztül az FCI-től kell kérni.

A már meglévő , nem választható kennelneveket itt ellenőrizheti:                   [FCI Kennel nevek](http://fci.be/affixes.aspx)

**Milyen dokumentumok szükségesek a kennelnév kiváltáshoz?**

-Amennyiben Önnek még nincsen kiváltott kennelneve, akkor a letölthető nyomtatványok menüben a kennelnév kérelem kitöltésével igényelheti azt. Legalább három lehetőséget szükséges megadni fontossági sorrendben. A kennelnév levédetésének átfutási ideje kb. 45 nap, ezért kérjük, hogy a kennelnév kiváltást még az alom születése előtt indítsák el. A nemzetközileg már levédett kennelnevekről a www.fci.be oldalon tájékozódhat.

-MEOE szövetségei tagsági igazolvány másolata, vagy annak befizetéséről szóló igazolás,

-A kennelnév kiváltás befizetésének igazolása. A kennelnév kiváltásának díját az aktuális díjtáblázat tartalmazza, amely befizethető a központ pénztárában, sárga MEOE csekken vagy banki átutalással.